മധ്യപ്രദേശില് കനത്ത മഴ ആറ് മരണം ഭോപ്പാല്: മധ്യപ്രദേശില് കനത്ത മഴയെ തുടര്ന്ന് രണ്ടിടങ്ങളിലായി ആറ് പേര് മരിച്ചു. രേവാ ജില്ലയില് ഒരു കുടുംബത്തിലെ നാല് പേര് മരിച്ചു. സിംഗ്രോളി ജില്ലയില് തകര്ന്ന വീടിന്റെ അവശിഷ്ടങ്ങള്ക്കിടയില്പ്പെട്ട് ഒരു കുടുംബത്തിലെ രണ്ട് കുട്ടികള് മരിച്ചു.രണ്ട് കുട്ടികളും അവരുടെ പിതാവും മുത്തശിയുമാണ് രേവാ ജില്ലയില് വീട് തകര്ന്ന് മരിച്ചത്. ഘുചിയാരി ബഹേര ഗ്രാമത്തിലെ ഇവരുടെ വീട് രാവിലെ തകര്ന്നു വീഴുകയായിരുന്നു. ഗ്രാമവാസികള് ഇവരെ വീടിന്റെ അവശിഷ്ടങ്ങളില് നിന്ന് പുറത്തെടുത്തെങ്കിലും രക്ഷപ്പെടുത്താനായില്ല. സിംഗ്രോളി ജില്ലയില് വീട് തകര്ന്ന് ഒരു കുടുംബത്തിലെ അഞ്ച് അംഗങ്ങളാണ് അവശിഷ്ടങ്ങള്ക്കിടയില് പെട്ടത്. ഇതില് രണ്ട് കുട്ടികളാണ് മരിച്ചത്. നീരജ് മുണ്ട എട്ട്, സിലിക രണ്ട് എന്നിവരാണ് മരിച്ചത്. ഇവരുടെ മാതാപിതാക്കള്ക്കും മറ്റൊരു സഹോദരിക്കും ഗുരുതരമായി പരിക്കേറ്റു. അവര് ആശുപത്രിയില് ചികിത്സയിലാണ്.